
Куманската тема заема важно място в научните търсения на проф. Пламен 
Павлов. Тюркският народ на куманите има голямо значение за възстановяването на 
Второто Българско царство. И трите български династии, управлявали България по 
време на второто царство са от кумански произход, както и част от българската 
аристокрация в тази епоха. 

Първото сигурно споменаване на етнонима кипчак, което е синонимно название 
на куманите, е около 750 г. в каменен надпис на уйгурския владетел Моян-чур 
(Елтериш Билге каган), който споменава че уйгурите били 50 години под зависимост от 
народа къбчак. 

В арабските източници кипчаките, първо се съобщавата от Ибн Хордадбех, в 
средата на ІХ в. сред племената, съседни на турфанските уйгури (държавата Кочо), а 
Махмуд Кашгари посочва «местността на кифчаките» близо до Кашгар. 

Археологическата изява на кипчаките в ІХ – Х в. е сросткинската археологическа 

(късносарматски) племена. При анализа на погребалния обряд се обособяват два 
компонента - погребения с коне, проследяващи се сред тюркските племена, потомци на 
племенната общност «теле» и единични погребения, без съпътстващо животно, 
характерни за местните традиции. Различията в количеството на тези компоненти, 
определят локалните варианти в развитието на сросткинската култура. В нейното 
развитие се очертават три хронологически етапа: УП - ІХ в., ІХ - Хв. и ХІ- ХШ в. При 
проследяване еволюцията на археологичните находки се вижда, че тя постоянно се 
изменя, в резултат на постоянния приток на номадско тюркоезично население към 
лесостепната зона около р. Об, което от своя страна води до постепенното придвижване 
на нейните носители в западна посока. По археологическите материали, 
разпространението на кипчакската общност (Дешт-и Кипчак) в ІХ – ХІУ в., се 
наблюдава на територията на Казахстан, Урал, Западен Сибир и Източна Европа. (1) 
Около 766 г. кипчаките племена укрепват и заемат пасищата между езерата 
Зайсан и Балхаш, като изместват оттам карлуките. Карлуките, отслабени от войната с 
уйгурите, мигрират в Седморечието, където покоряват остатъците на тюргешите. 
В ІХ в. Кипчакския племенен съюз граничи с държавата на Караханидите на юг 
и уйгурите на изток до Турфан. 
На север, кипчакските племена се разпространяват приблизително до линията от 
съвр. градове Омск-Новосибирск-Томск, на изток стига до Седморечието, а на запад 
постепенно преминават Волга и се приближават до черноморските степи. Големият 





приток от кипчакско население води до пълното тюркизиране на Волжка България, 
много преди монголо-татарското нашествие. Интересен факт показващ започналата 
тюркизация и кипчакизация на волжките българи, дава Татищев: В 1183 г. 
владимирският княз Всеволод, преди похода срещу волжките българи съобщил на 
киевския княз Святослав П: «Половците не желаят да участват в похода, защото те с 
българите са от един език и род». 

В своя труд «Таба-и-ал-хайаван» Шараф Ал Заман Тахир Марвази, описва тези 
преселения: «Сред тюрките има група племена, които се наричат кун. Те са дошли от 
земите на Китай, бягайки от китайския хан. Част от кун са християни-несториани. 
Напуснали са своите области заради пренаселване и недостиг на пасища. От родните 
им земи ги изместил народ именуващ се кай (уранхай, древномонголски народ, част от 
кумосите или кимаките), който е по-силен и по-многочислен от тях. Тогава куните се 
преселили в земите на шарите (сирите), а шарите отишли в земята на тюркмените. Те 
пък се преселили в източните земи на гузите, а гузите се преселили в земите на 
печенегите, до бреговете на Арменското море». Названието кимаки, може да се свърже 
с китайското название на народа кумоси (Кӣтохт) ЕЯ ЗА, в ранносредновековен 
китайски Ко -так-уе. Китайците ги смятат за част от «източните варвари» или 
прамонтолите дунху или сянби и ухуани. И тяхната миграция на запад, е увлякла 
кипчакските племена. 

Сирите са мигрирали с куманите, тъй като в половецките владения се среща и 
топонима Шарукан - град на Змея, отъждествяван със Змиев в Подонието. Съотв. в 
унгарски загкапу - дракон, в алтайските езици “загУ-гап - вид риба, голяма риба, в 
пратюркски воден дракон, в угрофински загка - вид риба. (Старостин) 

Неслучайно тези събития се смятат за «ново велико преселение на народите», 
всъщност то е поредното. 

До днес етнонимът кумани, под формата кумандинци се е съхранил при една 
малка тюркска племенна група в планината Алтай, и сред кумиките в Източен Кавказ. 

По въпроса за произходът на етнонимът кумани/кипчаки е писано много. 
Обикновено се посочват различни вторични народни етимологии, напр. от тюрк. дџба – 
жълт, откъдето и славянското (руско) половцы, латинското фалони, също от дат — 
пясък, прен. смисъл жълт, жълтокос, или от тюрк. дїус̧ад – удачлив, с добър късмет. 

Смятам, че етимологията е свързана с прамонголското “Кпуйп / “Коп, в писмен 
монг. Кит, средновек. монг. гита, Котоп, Кип, Коуу(и)п, съвр. монг. хоп / Кип (мн.ч. 
Катйп), халха-монг. хип (мн.ч. хотй5), хошйа, бурятски хоп, калмикски Коп, Кип -- 
човек, в манджурски хип хит - родственик, чувашки хипь, хипьё - тъст, свекър, 
роднина от страна на съпругата, корейски оџпјипо, японски еипѕћӣа - тълпа, корейски, 
японски сип — група, Кит – страна, древнотюрк. еіойп – народ, праалтайски *Кійпе — 
човек, народ, което е древна урало-алтайска дума, в прауралски *Којту, “Кое, 
селкупски Кит, Кир, манси Кит, һит, Кој, хи), унгарски һіт, удмуртски Кит, коми Коти, 
хантски Ки, Ки], саамски Ки, ненецки хајӣра - хора, човек. (2), (3) Във формирането на 
куманите-кипчаки взема участие и солиден угро-самодийски субстрат. 

В 1070 г. куманите за пръв път се спущат по Дунав и нападат граничната унгарска 
област Бихар. Те се типични номади скотовъдци, и започват да заселват и на юг от 
Дунав, но основните им поселения са на север от реката, където поглъщат остатъците 
от сродните им печенеги и узи. Така стават господари на земите между Карпатите и 
Дунав за почти 200 години. 

През Х в., Константин Багренородни посочва името на тази територия като 
Пацинакия – земя на печенегите, а от ХІ до ХШ в. в унгарските документи тя се нарича 
Кумания. 


Периметърът на тяхното сезонно номадско скотовъдство е още по-голям. През 
зимата са минавали на юг от Дунав, а през лятото се оттегляли на север към Карпатите. 

В 1078 г. куманите минава Дунав и воюват с Византия, като достигат до 
Адрианопол. Нападението им предизвиква въстанието на павликянина Лека в Пловдив 
и на българина Добромир в Месемврия. 

В 1087 г. кумани, печенеги и унгарци извършват съвместно нападение срещу 
Византия. Тогава българинът Сеслав използвайки куманите вдига бунт в Дръстър. 

В 1088 г. печенежкият вожд Татуш извиква куманите за съвместен поход срещу 
Византия, но възникват противоречия по подялбата на плячката. Византийският 
император Алексей Комнин използва неразбориите и настройва куманите срещу 
печенегите. 

В 1091 г. куманите минават на византийска страна и разгромяват окончателно 
печенегите, в битката при Левунион близо до устието на р. Марица при Енос. 
Византийците заселват пленените печенези в българските земи, които се разтварят в 
българския етнос. Основните печенежки заселвания са в Североизточна България, 
Добруджа (вкл. Северна), отчасти и в Западна България, Софийско, по поречието на 
Дунав ив Мъгленско в Южна Македония. 

В 1094 г. куманите водени от вождовете Тугоркан и Боняк, са разбити от ромеите 
край Адрианопол, а после и при изтеглянето им през проходите на Източна Стара 
планина, византийците пленили повече от 3000 души, които заселили в българските 
земи, в Софийско и Нишко, като военни колонисти (стратиоти). 

Около 1106 г. друга голяма група кумани, прогонена от Киевска Русия, се 
преселва в района на Плиска-Преслав. От тях са останали т.нар. «каменни баби», 
каменни надгробни статуи (в рускоезичната литература се наричат «изваяния», 
схематично изобразяващи хора и от двата пола, паметници типични за куманите), които 
в миналото по погрешка се преписваха на Абпаруховите българи! 

Също голяма група кумани се установяват г 
в Мъгленското поле, там, където век по-рано 
били заселени т.нар. мъгленски печенези. 
Няколко интересни грамоти от архива на 
светогорската лавра «Св. Атанасий» от края на 
ХП в. свидетелстват за спор на манастира със 
«стратиотите кумани» за земи, обработвани от 
селяни-парици, които куманите самоволно 
отнели от монасите и не желаели да върнат на 
законния собственик. В една от грамотите, се 
четат имената на някои от куманските «войници»: Тарци, Валцандар, Таптук, Асен и 
др., както и формата «Команопулос», или кумански потомици, т.е. това са поне второ 
поколение кумани по онези места. Присъствието на кумани сред българите в 
Македония още във времето на византийското владичество личи и от писмата на 
охридския архиепископ Димитър Хоматиан (ХШ в.), където срещаме фамилните имена 
«Коман» и «Коману». (4) 

В 1114-1118 г. куманите многократно плячкосват граничните византийски 
предели. А в 1122-23 г., нова група от печенеги, торки (узи) и берендеи (от древнотюрк. 
Бегдт, Белфапйп - десен, южен!), са прогонени от руският велик княз Владимир 
Мономах и се заселват в българските земи. Напр. от берендеите е останало названието 
на с. Беренде до гр. София. В Румъния като топомим или имена на села Беренде се 
среща основно в областта Телеорман. Берендей се среща и като фамилно румънско име. 





' Древнетюркский словарь. Ленинград, 1969 г., стр. 95. 


В 1143 г. унгарските източници съобщавата за трайно заселване на куманите в 
Дакия. В 1148 г. дори завладяват Дръстър. (5) 

В 1146 г., германският хронист епископ Отон от Фрайзингер съобщава, че 
куманите или половците, както той ги нарича «фалони» (ҒаІопеѕ) и печенегите (ресепай) 
са жители на Панония. Те са дошли от Скития, но след унгарците и са също толкова 
диви, колкото и унгарците преди да станат християни. Фалоните се хранели със сурово 
и нечисто месо, от коне и от дивеч, вкл. и от диви котки. (6), (7) 

Както се допуска от някои учени, по-слабо интегрираните в българската 
народностна среда печенези и кумани, може би са истинските прадеди на някои групи 
от днешните български турци в Лудогорието (Делиормана) и тюркоезичните българи 
гагаузи. (8) 

Заселванията на куманите около столицата Търново, са оставили няколко 
селищни названия «Куманите» в Дряновско и Габровско, в близост до Дръстър - 
дунавският ръкав Борча, равнината Бараган на отсрещния бряг на реката, Телеорман 
също във Влашко, Видин – о-в Кумане, с. Салаш на запад от Белоградчик и с. Салаш до 
Неготин (думата салаш е куманска и озн. военен лагер, лека постройка, колиба, 
съхранена и в руски като шалаш), Балчик – от куманското Баїёїҳ – глинесто, кално 
място, около Никопол - селата Комана и Котяна на левия бряг на Дунав, Русе-Гюргево 
(с. Комана по пътя за Букурещ), Ловеч - с. Дерманци, несъществуващото сега с. Караш 
със своята махала Куманица, Средец / София - с. Куманци, Алдимировци и др.), гр. 
Куманово по пътя от София за Скопие, с. Кумански брод до Скопие, с. Куманово до 
Призрен, също с. Кумани в Мачва, с. Кумани, с. Дръмно до Браничево, Куманово 
селище, споменато в грамота на Стефан Душан, намирало се в близост до 
Хилендарския манастир в Атон, и др. (9), (10), (11) 

Вероятно с куманите е свързано и самото название Балкани, Балкан, или името на 
Стара планина. Да скоро «Балкан» се смяташе за османотюркско понятие, базирайки се 
на първото му споменаване в 1490 г. от италиански дипломат. Фасмер свързва 
топонима с чагатайското ВаІКкап – хребет, възвишение, от съчетанията Вӧјӣк Ва1Кап, 
Косойк ВаКап - названията на две възвишения (Голям и Малък Балкхан) погълнати от 
тюркменската пустиня (Кунош, Маркварт). Рамстедт сравнява също с калмикското 
Ба а - високи брегове на сухи долини. (12) П. Коледаров (1986 г.) посочва, че 


названието Балкан присъства върху арабска карта да Бадап, 100 години преди 
появата на османските турци. И. Добрев посочва топонимът ВаЖап в унгарски 
документи, съотв. ороним (име на планина) ВаКап (1181 г.), и ойконим (име на селище) 
ВшКап (1214 г.). В тюркските езици, в башкирски ша!Кап, татарски БъПКьш, калмикски 
БаКап, тюркменски Ба!хап, киргизки ВаЩЖап-юо, якутски раЖап - хребет, думата 
произлиза от иранските езици, в таджикски БаЖап - планина, възвишение, било, в 
персийски ра!Капа, пущунски ра!-Капай - висок покрив. (13) 

В изворите, първата българска династия на ВБЦ Асеневци, често са наричани 
власи, и никой не ги нарича кумани. Според Ищван Вашари прониквайки в 
Паристриона, куманите са се смесили със заварените скотовъдци - власи и българи, и 
така е възникнала една етническа симбиоза. За средновековният човек, етническата 
принадлежност няма голямо значение, основното самоопределяне става на религиозен 
принцип. Приемайки източното християнство куманите се разтварят в тази симбиоза. 
Асеневци са били покръстени много преди избухването на бунта в 1185 г., дори са 
искали да служат в императорското армия за прония. Роберт дьо Клари намеква, 
говорейки за Калоян, но явно това се отнася и за по-големите му братя, че основното 
им занимание било отглеждането на коне, нещо типично за куманите. И не на последно 


място, бунтът избухва в Паристриона, заради повишените данъци, изразяващи се в едър 
и дребен добитък, пряко ощетяващи скотовъдците. 

Името Асен идва от тюркското езап - здрав, невредим, езапуй - здраве, езайк - 
благополучие, еѕапії – приветствам, поздравявам. (14) Под формата Осен е известно 
като име на половецки вожд, починал в 1082 г. Негов син е известният вожд Боняк. 
Друг половецки вожд Асин е бил пленен от русите в 1092 г. при гр. Белая вежа 
(хазарският Саркел). Сред 75 молдовски болярски фамилии, записани от Димитрий 
Кантемир, се среща и фамилията Асан. (15) 

Белгун е другото име, прозвището на Асен. Съобщено е в Бориловия синодик 
«[91]. [На] царя Иван Асен Белгун, който освободи българския род от гръцко 
робство, вечна му памет». 

Обикновено се извежда от тюрк. БПее - мъдрост. Но също близко по смисъл е в 
древнотюркски Бейей - знак, признак, известен, бележит, Бек - известност, 
значимост, яснота. (16) Също в кипчакски Бе! - сведение, знание, признак, знак, Бе]> 1 
- признант, известен, очевиден, ясен, знатен, почитан. (17) 

Напр. М. Фасмер съобщава, че в някои руски диалекти, думата бельгун означава 
блатна сова 5їгіх Бгасһуоѓиѕ, като произходът е неизвестен. Става дума за куманска или 
татарска заемка, тъй като совата и бухала се свързват в народните представи като 
символ на мъдростта. (18) 

Борил български цар, племеник на Калоян. В. Стоянов определя името за 
куманско, и посочва вероятни връзки, с Боги - тъмносив или с Бог - вълк, както и 
хидронима Борча в Румъния, и куманското родово име Вогсо! в Унгария. (19) Но може 
да се посочи още кипчакското Бопа - лоза, грозде, известно е и древнотюркското лично 
име Вогіодёї, производно на лоза, в древнотюркски също Бог - вино. (20), (21) 

Манастър - кумански вожд, тъст на Калоян, а впоследствие и на Борил. Вероятно 
името е с предохранителен смисъл, в древнотюркски тапаѕќаг Кһїгха е уйгурска 
манихейска молитвена фраза със значение «избави ме от злото», изразът е от 
средноперсийски произход. (22) 

Дърман - кумански вожд, който заедно със своя полубрат Куделин създават своя 
кратко съществувало държава в Подунавието (в района на реките Млава и Пек). Името 
е широко разпространено като топоним, име на селища в България, Сърбия, Румъния. 
Произходът му идва от тюркския глагол *иг/*иг - стоя, отстоявам, съм, съществувам, 
аналог на българското Стоян. (23) Дорман е също тюркско (кипчакско) племе/род, сред 
татарите. (24) 

Куделин - името произлиза от древнотюркското *аийџш / диш] – спасявам, 
освобождавам, т.е. «спасител», аналог на българското Спас. (25) Опитът да се обясни с 
българското къделя, който се среща в българската и сръдската литература, не е удачен. 

Тертер / Тертеровци. Името на втората династия на ВБЦ, е също от кумански 
произход. Според Питър Бендажамин Голдън, названието на рода Тертер-оба идва от 
името на едноименната река Тертер или Тартар в Нагорни Карабах, приток на р. Кура, а 
средновековното арменско название е Тип, в арабоезичните източници Рига, тьй като 
названието съвпада с името на кипчакското племе Дурут в арабоезичните източници. В 
1118 г. голяма група кумани се преселват в Грузия като съюзници на грузинския 
владетел Давид ГУ (1089-1125 г.). Така че логично е реката да носи тяхното племенно 
име, а не обратното. Тертер може да има вероятен тотемен произход, в древнотюркски 
агаг е гургулица, гугутка, в ТМ езици (џќџо – див гълъб. Според друго мнение (П. 
Голъдн, Я. Пилипчук) името идва от тюрк., кипчакско 101 - четири, 10Паг - по четири, 
т.е. съюз на четири племена. При казахите от т.нар. Среден жус, се среща рода Тартули, 
а при узбеките - рода Туртоул. В Унгария единият от приближените кумани на крал 
Ласло Кун, участвал в убийството му, се е казвал Те]. (26), (27) 


Елтимир - брат на цар Георги І Тертер. Името е куманско и означава «желязна 
ръка», в кипчакски е] – ръка и ќетіг – желязо. (28) Под формата Олдамур, името е 
познато сред куманите в Унгария. Олдамур (форма или неправилен запис на Алдомир / 
Елтимир) е от рода на куманския вожд Котян, който вдига бунт в 1280 г. 

Бунтът е потушен и бунтовниците са прогонени на югозапад, към Срем и Мачва. 
По думите на унгарският хронист, магистър Рогерий, «когато преминала на другия 
дунавски бряг, нахлули в Мархия (Сремско-Моравската област). Разграбили най- 
богатите селища, като Франкавила (съвр. селище Манчелос, унг. Хагуо1азг1, във 
Воеводина), сенатория на свети Мартин (с. Мартинци, унг. име Ѕхепітагќоп, или Св. 
Мартин, намира се на запад от Сремска Митровица) и други, и заграбвайки голямо 
количество стоки, коне и добитък, разорявайки всичко по пътя си, отишли към 
България». (29) Вероятно Дърман и Куделин принадлежат към същите бунтовници и се 
установяват в Подунавието. 

Иваил. Името на царят-узурпатор е получило широко разпространение в 
българското общество, под формата Ивайло - резултат от една неволна манипулация на 
К. Иречек, който е искал да му предаде по-славянско звучене. Единственото 
споменаване на това име е от Войсил Граматик, в гр. Свърлиг, който е оставил следната 
бележка: «Аз раб божий Константин Четец, наречен Войсил Граматик, написах книга 


сие в град Свърлиг в дни царя Иваила (КЬ | АНН ЦИК Иикаила ) р при епископ 
Нишевцем (на Ниш, Нишки) Никодим в лето 6787, индикт 7 [=1279 г.], когато гърците 
обсаждаха град Търново.... ». Листовете от ръкописа са намерени в с. Извор, близо до 
развалините на средновековния гр. Свърлиг. А това показва че Свърлиг и Нишката 
епархия по това време с част от България. (30) 

Относно форма на името Ивъл, интересни пралели предлагат чувашките имена 
Авлай, Евлей, а името Авлай се среща и при други тюркски народности. 

Ивлей е куманското название на р. Ингул. Името Ивлей и вариантите му Ивлий, 
Ивоил, Ивойло се среща при русите и украйнците и се смятат за тюркски (кумански) по 
произход. Свързват се с тюрк. 11у! – свит, сгърбен, от древнотюрк. глагол јиу – свивам, 
натрупвам. (31) Но за произхода на личното име може да се предложи също 
древнотюркско јаха, јиуї - спокоен, смирен, но и великодушен, милостив, или јауіад – 
силен, здрав. (32) 

Проф. Т. Балкански смята, че името Ивъл, Иваил е еволюирало в бълг. езикова 
среда бързо до формата Въло. (33) 

Кордокуба е вероятното прозвище на въпр. Иваил. Той е принадлежал към по- 
нисшите слоеве, вероятно е бил дребен представител на служебната аристокрация от 
кумански произход, свободен войн с малко имение, занимаващ се със скотовъдство. 
Византийските източници го описват като свинар, по прякор Лахана, защото се хранел 
(поради бедността си) със зеле «лахана» (бълг. диал. лахна - Лохоуоу). 

Единствен Георги Пахимер посочва името му като Кордокува / Кордокуба 
(Кордокоурас), което означавало на гръцки зеленчук, или зеле (Абҳоуо). (34) 

Съвсем умишлено руският славист Серезньовски, решава, че Пахимер е предал 
погрешно славянската дума «бърдоква» без да има логика в този «В < к» преход. 
Бърдоква означава маруля, салата, синя жлъчка, и се е срещало като българска 
диалектна дума през ХІХ в. (35) 

Трябва да се отчита и панслависткия прочит на българската история от руските 
учени на ХІХ - началото на ХХ в, което е изцяло в духа на епохата. 

Значението на КордокоођВос като зеле, се вижда в казахски, където откриваме 
сходното дыгыддабаѓ (қырыққабат) – зеле (идва от қырық - 40 и кабат - слой, т.е. 
зеленчук с много слоеве с много листа), или от дума подобна на карачаево-балкарското 
Кыъгда$ — целина (36), (37) Като друга възможност, допускам не буквално, а по-широко 


значение на дадено прозвище, в киргизки Когдик — позор, Когдикишш - оскърбен, 
унижен и Пу - дом. (38), (39) В древнотюркски дог - ущърб, загуба, вреда (40) В 
кипчакски ду - дом (41) Или с низш, произход, от простолюдието, от незнатен род. Т. 
Балкански обяснява Кордокоба чрез старобълг. коръда - меч, което не кореспондира с 
изворите. 

Според проф. Т. Балкански, Войсил Граматик е боляринът Войсил, младшия брат 
на цар Смилец. Подстригал се е за монах и е приел имато Константин Четец. (42) 
Името Войсил също е куманско и може да се обясни с древнотюркското иа - 
разбирам, научавам, произв. на глагола “п5-, уЗу! (ъбъ1) - мисля, зная, умея. Това 
обяснява и прозвището Граматик (знаещ). (43) 

Шишмановци, третата династия на ВБЦ, името идва от родоначалникът и 
Шишман, появил се в Българския Северозапад към втората половина на ХШ в. Името е 
куманско, в кумански 915, $іётеп — оточен, подпухнал, обемен, откъдето е и бълг. шишко 
- дебел човек. (44) Във Влашко са познати много местни първенци «кнезове» с името 
Шишман, особено в областта Хацег, през ХУ – ХУІ в., също Шишмани, Шишманд са 
имена на селища в средновековна Унгария. (45) 

Срацо, Срацимир, името на брата на Иван Шишман, е от кумански произход. 
Формата Срацо, е документирано в надпис на Иван Шишман от Шуменската крепост: 
«...поставен от бога, аз Иван Шишман, цар на българите, син на великия цар Иван 
Александър, дойдох в града Шумен по царско благоволение в името на царя небесен 
Христа, и аз, Срацо внук на великия епикерний Срацимир, написах тези слова“. Това 
подсказва, че името може да е с кумански произход, аналогично на куманското Сърчан 
(кумански вожд, брат на вожда Атрак). Името Сърчан и днес се среща у българи и 
сърби, виж името на сръбския историк Сърчан Пириватич, или българското име Сърчо 
и производното фамилно име Сърчеджиев. В. Стоянов го обяснявя с тюрк. зегбе — 
врабче, което е съмнително като съдържание. (46) Мога да посоча по-убедителното 
тюркско загет - спокоен, смирен. (47) По-рано името се изписваше в литературата като 
Страцимир, но надписът на Иван Шишман показва каква е правилната форма. 

Фружин, името на българският престолонаследник, син на Иван Шишман, също 
показва кумански произход. Според разпространеното мнение, името е нетипчино за 
българите, и означавало «франк», «фръзъ», т.е. латинец, католик, което е твърде 
странно. Най-вероятно името е от кумански поризход. Напр. куманите християни са 
използвали думата #1518 – божествен пратеник, ангел, от еднозначното перс. гіа. (48) 

Чузмен или Чъзмен - болярин по времето на Калоян и Борил. В «Морейската 
хроника» се съобщава за приближен на Калоян, на име Ецузмен (Чузмен), който 
управлява крепостта Просек. Същият успял да проникне и да завземе временно 
покрайнините на Солун през 1205 г., но без крепостта, където са били укрепени 
латинците на Бонифаций Монфератски, под командването на неговата съпруга, тъй като 
маркизът отсъствал от града, зает с потушаване на бунт в Тесалия. (49) 

Вероятно по времето на Борил е преместен във Видин, тъй като Стрез след 1207 г. 
става господар на Просек. За него съобщава и открита в Зайчарско сребърна ваза с 
кирилски надпис «Чузъменъ севастъ». Съдът е датиран към ХП - ХШ в. и се 
съхранява в Белградския музей. (50) 

Предполага се че е бил управител на Видин и вероятно е участвал в бунта против 
цар Борил, потушен с унгарска помощ. В древнотюркски С17 - внезапно, стряскащо, 
кипчакски с051 - бързо, подвижно, ловко, чувашки Саз - бързо, ловко (виж българското 
диалектно завчас - бързо «ела завчас» - ела веднага, бързо, а не за | час, както 
повърхностно би се обяснило), т.е. Чъзмен - бърз, ловък. (51), (52) 

Белаур - брат на цар Михаил Шишман. Обикновено в българската литература, се 
обяснява повърхностно, с хипотетичен сръбско-унгарски произход, от Бела и Ур – княз, 


аналогично на сръбското име Урош, т.е. Белаурош - «господарят Бела». Но това е 
много неубедително. Етимологията на името Белаур е твърде интересна, показва 
влашки произход и означава дракон, змей. При куманите змеяг, драконът също е на 
особена почит (в кипчакски шгап, турски еугеп, в ТМ езици, улчийски уегеп - дракон, 
голяма змия, вж. аналогичният бълг. календарен термин верени - змей). Предвид 
смесения куманско-влашки произход на един друг род, този на Басарабите (от 
куманските думи Базаг - държа, стискам, натискам, и оБа / ду - род, дом, т.е. 
управляващият «държащият» властта род), основателите на Влашкото княжество, 
подобно явление не трябва да ни учудва, а и произхода на Шишмановци е вероятно от 
земята Хацег, съседна на Фогараш, през ХШ в. населена със смесено влашко и 
куманско население. (53) 

В румънски Бааиг, БЯйачг, и в албански БоПе, БиПаг означават голяма змия, дракон, 
змей. В румънските легенди балаура е летящ змей обитаващ горите, владеещ изворите, 
отвличащ хора и нуждаещ се от човешки жертвоприношения. Аналогична е и 
албанската легенда за слепият змей Булар (Вшаг), който проглежда само в деня на Св. 
Георги и изяжда първия срещнат човек. 

В ирландската сага «За втората битка при Маг-Туиред», описваща сражението 
между племената на богиня Дану и демоните-фомори, които се водят от чудовището 
Балор (Ва!ог), варианти Вашг, Вошг, Во!0г. В древногръцката митология ВеЖАерос, 
Воӧлоорос е герой, тракиец, сражавал се със гигантската хидра, респ. воден змей. Също 
в древногръцки леЛор означава чудовище. Думата се открива в сърбо-хърватски 
блавор, словенски Ыаүуог (Засавие), Бабог (Истрия), шауог (Крас), Ыауйг (Далмация), 
Ыаог (Шумадия), също имаме и преход на «6» в «м» в хърватски тиауаг, словенски 
тоІауег – приказен змей. Днес в сърбо-хърватски «блавор» е название на вид змия. 
Думата се среща и в украински млавор – чудовище. Хърватският лингвист Петър Скок 
посочва, че думата е реликтова от предславянския субстрат? на Балканите. (54), (55) 
Белаур и днес е разпространено име в Молдова, което е твърде показателно, за неговия 
произход! 

В. Стоянов посочва името Белури «Михал Белури», българин от Солунско 
записан в турски регистър от ХУ в. Той обяснява етимологията чрез иранската дума 
Бег — планински кристал. (56) Смятам че по-скоро това е вариант, или неправилен 
запис на името Белаур. 

Въпросът за куманската антропонимия при българите е подробно разгледан в 
трудовете на проф. Валери Стоянов. Ще си позволя да посоча някои свои наблюдения. 

Биляна - име широко разпространено сред българите, особено в Македония. 
Обикновено се обяснява с тюркското БПеп - знаещ. (57) По-скоро смятам, че е 
производно на кипчакското Бйуйп - господствам, князувам, получавам титла, т.е. Биляна 
- княгиня, господарка. (58) ВПап еи уйгурско име. 

Крубан/Грубан, се среща при куманите и съвр. казахи. Известно е като име на 
унгарски и влашки феодали от ХІУ - ХУ в., явно от кумански произход. Срещало се и 
при българите, в турски данъчни регистри от ХУ в., предимно в българската етническа 
област Македония. В. Стоянов го свързва с арабското дигбап - жертвоприношение, но с 
променен изговор. (59) Съществувало е и подобно тохарско име, владетел на държавата 
Куча в Таримския басейн, по време на династията Западна Хан, в китайска 
транскрипция Цзянбин (Лапорт) ЮЕЗЕ, възстановка в древнокитайски е Кгіеџпоһћ-рјіеп, 
среднокитайски Ко'п?'-рјіп, вероятно отразява Крунпин, Крунбин. Произлиза от 


? Очевидно че това е прединдоевропейска субстратна дума с пракавказки произход. В 
пракавказки “Е. авгУ, чеченски БбхаПа, ингушки Беха!, инхокварски Беко!, гунзибски Бега а - змия. В 
шумерски ти ай, пи8-1ай5-га! > акадски ти&(1а)Іаһһи – голяма змия. 


тохарски А Кгор-, тохарски В Кгаир-, пратохарски *Кгечр- / *Кгеир-па, от ПИЕ “«Кг(е)и- 
Ы- събирам, натрупвам, окрупнявам, т.е. името е с пожелателен характер — да е 
спестовен, богат. (60) Или при куманите то е древно тохарско наследство. 

Коте – българско име в Македония, от кумански произход, производно на името 
Котян. Произлиза от тюрк. ди – щастие, късмет, божествена предопределеност, душа, 
дух, жизнена сила. Известно при древните тюрки и като лично име Ооќапр / Оџќап. (61) 

Котоман - богат човек, големец, чорбаджия, богаташ, думата се е употребявала в 
Македония (Кратовско, Прилеп, Дебър), Алексинац (бивше българско Алексинци в 
Моравско), Косово, Сирничка жупа, и производното фамилно име Котоманов(и) се 
среща се предимно в Пловдив, Русе, Варна, Шабла, нямат убедителна етимология 
според БЕР. Вариант на името Котоман е босненското име Котроман, което стои в 
основата на последната босненска династия Котроманичи (Котроманићи) (1250-1463 
г.). Етимологията се обяснява от куманското *кӧїі/Кӧќыг – силен, славен, утвърждаващ 
се, също в кипчакски Кой - издигам се, в казахски Ке!еги - издигам, се, възвеличавам, 
прославям се, провъзгласявам се, в татарски КОфыго — издигам се, преодолявам, 
утвърждавам, прославям. (62) В древнотюркски 4041 — силен, караханидски ао4/аг, 
якутски хо, долгански Ко! — преодолявам, утвърждавам, чувашки хШе - защитавам, 
отбранявам, отстоявам. (63) 

Така възниква въпросът е за произхода на думата катеря се и производното 
катерица. Традиционно, съгласно акад. Вл. Георгиев се смята, че е трако-мизийски 
субстрат, родствена с алб. Кегсе), рум. са(са, сацага - подскачам, вид танц с подскоци, в 
арменски 15 а Же! - скок. Но по-вероятно имаме куманска дума в бълг. език. 

Карач - име на борец срещу турците, споменат в «Бориловия синодик». Името е 
куманско, но В. Стоянов го посочва като с неуточнена етимология. (64) Ал. Гаркавец 
посочва кипчакската дума К“агаѕ със значение, образ, вид, знак, външен вид, характер. 
(65) В татарски Кагаё – поглед, взор, външен вид. (66) В древнотюркски дага – гледам, 
дагад - око. (67) Така че вероятно името е означавало зорък, с остър поглед, или с 
красив, външен вид. 

Семир - име на борец срещу турците, споменат в «Бориловия синодик». Името е 
от кумански произход. В кумански ѕетіг – пълен, охранен, дебел. (68), В татарски 
ѕипегій – пълнеене, охраненост. (69) В древнотюркски ѕетгі – пълнеене, охраненост. 
(70) Смислов аналог на името Шишман. 

Куманско е и названието на българската 
етнографска група «горлаци», по-голямата част от които 
днес са асимилирани от Сърбия. Смятам, че техният 
произход е свързан с куманите на Шишман, които 
впоследствие се асимилират в българска среда. Едва в 
ХІХ в., младото и експанзивно Сръбско княжество 
окупира Тимошката област в 1833 г., и постепенно до 
края на века, българското население е сърбизирано, 
каквато е също съдбата на моравските българи, завладени 
от Сърбия в 1878 г. 

В своя «Речник», хърватския езиковед Петър Скок, 
споменава определението на Вук Караджич за торлаците: 
«Торлак - човек който говори нито на сръбски, нито на 
български», т.е. на смесен междинен говор, но обяснява 
названието с турското ит – прост, селяк, и прави аналогия 
с гръцкото Воолуарос Хоудрокёфалос̧ – дебелоглав 
българин. Скок признава, че торлак / турлак означава и зеуепи Вигагш (северен 
българин). Или виждаме чужда за сърбите, вторична подигравателна народна 





етимология. В древнотюркски ѓџгіад означава слаб, мършав, грохнал човек, негоден, а 
ай - див, лош, неприятен човек, така че значението «глупак» се е развило вторично. 
(71) Но не това е произходът на названието торлаци. 

Основният им поминък е бил скотовъдството, от айлажен тип. В планината, извън 
селото са правели «торло» или «турла», «търло», «търляк» - което ще рече високи, 
големи и кръгли открити кошари за лежане на овцете и козите. От думата «търло» 
произлиза и названието «торлак», т.е. овчар. В древнотюркски фигау – кошара, ига, 
сага’) — стан, бивак, Шг - плета, връзвам, ќагі – плет, стена от камъни и сплетени пръчки, 
ТапуПа - хамбар, изследователят на куманския език, Ал. Гаркавец, посочва следната 
съхранена средновековна кипчакска (куманска) дума, (опа - плета, правя мрежа, плета 
плет, плета стена, подреждам, правя дървена ограда, което напълно обяснява откъде 
идва «търло». (72), (73) При торлаците е популярен израза «Одим на торло, търло, 
тръляк». (74) 

Едно от типичните торлашки ястия е «белмуж», притогвяно от сирине и брашнена 
каша. Произходът на думата е свързан с кипчакските езици, и е сигурно куманско 
езиково наследство. Изговорът «бял-мъж» е вторчина, славинизирана, народна 
етимология. В карачаево-балкарски БПуатикъ, кумикски БшШатикъ, уйгурски Бштакъ, 
турски БшШатас̧ – брашняна каша. (75), (76), (77) В БЕР се казва, че думата се среща, в 
унгарски Баїітоѕ, румънски Башиз, което също говори за кумански произход. Ст. 
Младенов я обяснава с тюркското БШеашак - буламач, смесен, и изказва хипотеза, че 
може и да е прабългаризъм. (78) П. Скок добавя още и албанското Буше: - млечна 
каша, но предполага османотюркски произход, като посочва чагатайското Бшатаг 
каша от мляко и сирене. (79) Също в киргизки, казахски, татарски Бшатыд, 
тюркменски Быатад, узбекски Быјатыд – мътеница, каша. (80) Всъщност, това е чиста 
куманска дума (карачаевобалкарците и кумиките са наследници на куманите), 
етимологията идва от смесвам, разбърквам, бърканица. 

Названието Карвуна, Карвунска земя, е също от кумански произход. Самата 
дума означава «Стохълмие» и това название е документирано от източниците. Йоан 
Скилица пише за «Стохълмие», но и той не посочва точното му местоположение. 
Иначе за пръв път Карвуна е документирана в употреба по времето на Иван Асен П, 
като областта Карвунска хора. 

Според БЕР названието прозилизало от гръцкото корВотудс – въглищар, латински 
сагЬо - въглища, тъй като Йоан Кантакузин го споменава в 1369 г. с името Корроътувс, 
а Пиетро Весконте го отбелязва в своята карта (1311-1320 г.) като Сагропа. Разбира се, 
това идва от четенето на гръцката буква «В» като «0». 

Друг автор, изследовател на българската топонимия Васил Миков, свързва 
названието с гръцкото кроху – извори. (81) 

И двете версии не са верни, не са аргументирани, и са плод на случайни 
съвпадения. 

В «Българската апокрифна летопис», известна като «Сказание на пророк Исая, 
как бе възнесен от ангела до седмото небе», се съобщава за заселването на куманите: 
«Исайе, възлюблени мой пророче, иди на запад от най-горните страни на Рим, отлъчи 
третата част от куманите, наречени българи, и насели земята Карвунска, която 
опразниха римляни и елини. Тогава аз, братя, по божия повеля дойдох от лявата страна 
на Рим и отделих третата част от куманите, и поведох ги по път, посочвайки с тръст, и 
ги доведох до реката, която се нарича Затиуса, и при друга река, наречена Ереуса. И 
тогава имаше три големи реки. И населих земята Карвунска, наречена българска; беше 
опустяла от елини за 130 години. И населих я с множество люде от Дунава до морето, и 
поставих им цар из тях: името му беше цар Слав. И този цар, прочее, насели села и 
градове. Няколко време тези люде бяха езичници. И този цар сътвори сто могили в 

земята българска. Тогава му дадоха име «стомогилен цар». В тези години имаше 
обилие от всичко. И имаше сто могили в неговото царство. И той беше първият цар в 
българската земя и царува 119 години и почина». (82) 

Обикновено споменаването на куманите, се тълкува, не като етническо понятие, а 
в преносен смисъл, като езичници, тъй като сказанието съобщава и за Испор цар 
(Аспарух), който заселил цялата Карвунска земя: «Цар Испор царува на българска земя 
172 години и след това го погубиха измаилтяните на Дунава. И след погубването на 
Испора, царя български, нарекоха куманите българи, а по-рано бяха при Испора царя 
езичници и безбожни и в голямо нечестие. И бяха всякога врагове на гръцкото царство 
през много години». 

Но присъствието на етнонима кумани съвсем ясно и очевидно говори, че самото 
сказание е създадено след усядането и заселването на кумани в българската земя, и 
тяхното смесване с българите и последвалата им асимилация в българската среда, вкл. 
показва и възприемането на българската родова памет като своя. 

Особено показателно е използването на названието Карвуна, Карвунска земя и 
нейното непряко посочено значение «стомогилие», «стохълмие». В народните 
представи районът на Добруджа и Лудогорието се наричал Стохълмие. 

Първата сричка на названието «кар» може да се свърже с протоалтайското “Коп, 
древнотюркски догит — скала, канара, в тюркските езици ай / 417 – възвишение, хребет, 
в монголски “Кип, Кип, халха-монголски хіг, прототунгусоманджурски *хшё, евенкски 
ше, корейски *Когапу, японски *Кигџа, Киго - хълм, насип, планина. (83) 

За втората част на думата «вуна» на пръв поглед, откриваме точен аналог в 
чувашки ушпа, уопа, ушипа, уоппа, ушп, уоп - десет, аналог на общотюркското “оп — 10, 
(84) Но в такъв случай, трябваше да имаме «Десетохълмие», което показва че трябва 
да се търси друга податка? 

За обяснението на Карвуна - Стохълмие може да мислим, че за обозначаване на 
числото 100, куманите са употребявали и по-древната алтайска форма несъхранена в 
съвр. тюркски езици. Тук трябва да посочим в монголски 701, корейски Оп, в 
старояпонски тото — сто, и неговият тюркски аналог јот / јшт - много, голямо число, 
в древнотюркски јотүї – всички, множество, дит4аг, уший - събирам, увеличавам, 
натрупвам. (85), (86) В ТМ езици, иту, ото – събирам, натрупвам, в улчийски рот – 
пълен, цялостен, много. (87) Така че названието Карвуна е получена от алтайското ап / 
Кип - хълм, и несъхраненото пратюркско “ип / *јит - 100, голямо число". 

Както пише унгарският иранист Янош Хармата, названието «Стохълмие» се 
появява преди заселването на българите и е свързано с пребиваването тук, след разпада 
на Хунската държава, на сарматското племе садагарии, т.е. в букв. превод «народ на 
стоте хълма». Той смята че названието идва от погребалният им обред на подмогилни 
погребения. (88) Последните остатъци от садагариите са били асимилирани от 


? Сравни с монг. ањфап – 10, с камасински Ъј°п – 10, енецки Ыи, ненецки ји“, хантски јапу, чувашки 
уип и общотюрк. оп - 10, в пра-ТМ 2ћижап, древнояпонски ібмо(п) – 10. Това подсказва съществуването 
на някаква прадревна азиатска форма “Бап-/“уап - 10, и единствен аналог има в езика айну, където мап / 
мат - 10. Според Н. Поппе и Рамстедт, окончанието -ар в монг. и ТМ ез. при образуване на десетиците, 
е аналог. на тюрк. оп, чув. ушп (уоп) – 10. 

* В тюрк. езици названието на стотицата е 107. Но произходът му е свързан със субстратна 
самодийска дума. В пратюркски #0 100 < от самодийските езици, в ненецки |ш, енецки јӣ, 
нганасански јіг (варианти оп, Ай), камасински ёг - 100. Според Блажек, Рона-Таш, Хелимский, 
Налольских: прасамодийското *йѓ идва от пратюркското *јйг (< тюркски “Ш > чувашки зег, татарски 107 
и т.н.). Но предвид изолираното пложение на древнотюркското 100 сред останалите алтайски езизици, 
пределно ясно, е че пътят на заемане е обратен, от самодийски към древнотюркски, т.е. субстратна 
самодийска дума. В генезизса на древните тюрки участват много езиково алтаизирани самодийски 
племена (таштъкска култура). 

българите, които са съхранили названието, и впоследствие са го предали на новите 
заселници в региона - печенегите, торките и куманите, които са го превели на своя език 
като Кар-вуна. 

Все още липса цялостно изследване на всички кумански думи, съхранени в 
българския език. Да се надяваме, че в бъдеще, тази празнина ще бъде запълнена. 

